***Riigimetsa Majandamise Keskus***  09. oktoober 2025

Viivistest vabastamise avaldus

Rapax OÜ saatis teile 09.oktoobril 2025 avalduse, kus soovis võimalust vastu tulla ning anda teie poolt väljastatud arvele nr 101130 maksepikendust kuni 20.12.2025a.

Kuna teilt antud avaldusele vastust ei tulnud, sai saadetud uus avaldus 03.novembril 2025.

Saadetud avaldusele tuli vastus 18.novembril 2025 ja vastuseks oli, et saate maksetähtaega pikendada kuni 28.novembrini 2025 ja lisaks ka vastutulek, et selle kuupäevani antud arvelt viivist ei arvestata. Lisatud oli ka tingimus, et kui arve tasutakse peale 28.novembrit 2025, siis tuleb sellest kuupäevast üle läinud päevade eest tasuda viivist.

Soovin kõigepealt tänada, et 41 päeva hiljem esitatud avaldusel vastuse saatsite. Parem hilja, kui üldse mitte. Kahjuks sain ka teada, et oleksin pidanud teile esitama avalduse mitte ainult maksetähtaja pikendamiseks vaid ka viivisest vabastuseks. Seega teen selle avalduse teile nüüd.

Pean tunnistama, et kahjuks ei ole teie antud uuest maksetähtajast põllumajandusettevõttele mingit kasu. Kuna põllumajandusega tegelevatele ettevõtetele laekuvad aasta lõpus toetuse PRIAst 10-20.detsembris, siis on see just see aeg, kui ettevõte saaks tasuda arve, mida ei ole olnud raskustest – suurte sademetega aastast, kehvast saagist ja muudest ettenägematutest asjaoludest tingitud makseraskuste tõttu võimalik olnud varem tasuda. Põllumajandusettevõte ei soovi teile tekitada olukorda, kus te olete kauba või teenuse välja andnud ja te peaksite oma tasu selle eest hiljem kätte saama. Sellel arvel olev tasu on 2026 aasta eest ja rendiaasta algab alles 01.jaanuar ehk alles 11 päeva peale soovitud uut maksetähtaega. Pean tunnistama, et raske on mõista teie mitte vastutulekut soovitud maksetähtaja pikendamise osas põllumajandusettevõttele. Mõistmise teeb keeruliseks ka see, et RMK esitab 2026 aasta, kogu aasta rendi, rendiarve 06.oktooober 2025 ja annab maksetähtajaks 31.oktoober 2025. See tähendab, et te küsite rendiraha jaanuari eest ette 61 päeva ja detsembri eest lausa 13 kuud ette. See on päris karm tingimus teie lepingutes. Mõistan, kui ütlete, et põllumajandusettevõte ise allkirjastab selle lepingu ja need tingimused. Kuid kahjuks ei ole meil ju ka muud varianti, kui et kas allkirjastad teie poolt määratud tingimused või lihtsalt ei saa seda rendimaad kasutada.

Teine riigimaade rendile andja Eesti Vabariigis on meil MARU. Kui võrrelda teid kahte, siis on suhtumine oma klintidesse nagu öö ja päev. Maru on nõus andma kuni kolm kuud vajadusel maksetähtaja pikendust. Ta ei nõua selle eest veel põllumajandusettevõttelt viiviseid, kuigi see võimalus neil lepingujärgselt on olemas. Nendega suhtlus toimub alati kiiresti ning konstruktiivselt. RMK on samuti riigimaade valitseja ja rendib haritavaid maid välja kohalikele põllumeestele. Vaevalt, et ükski põllumees jätaks teile arve õigeks ajaks tasumata vaid selle pärast, et ei taha või ei viitsi. Ikka on selleks tootmisega seotud probleemid ja mured. Aastad ei ole vennad ja seega vaevalt, et sellised vastutulekuid maksetähtaja ja viivise osas igale põllumehele iga aasta vaja on. Kuid samas arvestades seda, kui pikalt RMK kogu aasta rendiraha enda kätte ja kasutusse saab, siis ei tohiks teil olla keeruline põllumeestele vastu tulla ja anda kuni 20.detsembrini maksetähtaja pikendust ja seda ilma viivist nõudmata.

Loodan väga teie mõistvale suhtumisele ning palun teilt vastutulekut ning anda teie poolt väljastatud arvele nr 101130 maksepikendust kuni 20.12.2025 ja mitte nõuda selle aja eest arvelt viivist.

Mõistvale suhtumisele lootma jäädes,

Rapax OÜ

A.Rüütel / Põllumajanduse konsulent